open-index/open-wikipedia-markdown huggingface dataset:
Latvijas futbola izlase 2017. gadā

**[[Latvijas futbola izlase]] [[2017. gads|2017]]. gadā** turpināja 2018. gada FIFA Pasaules kausa kvalifikācijas turnīru, kā arī aizvadīja vairākas draudzības spēles.

Sezonu Latvijas izlase uzsāka 25. martā, kad Pasaules kausa kvalifikācijas spēlē Šveices pilsētā Ženēvā tikās ar Šveices futbola izlasi un piedzīvoja zaudējumu ar 0:1. 28. martā draudzības spēlē Tbilisi Latvijas izlase tikās ar Gruzijas izlasi, zaudējot ar 0:5. Pēc spēles galvenais treneris Marians Pahars iesniedza atlūgumu un atkāpās no amata.  par Latvijas izlases galveno treneri trešo reizi karjerā tika apstiprināts Aleksandrs Starkovs.

Aprīlī publicētajā FIFA Pasaules rangā Latvijas izlase noslīdēja uz zemāko vietu (124.) tās līdzšinējā vēsturē. Maijā pozīcija tika saglabāta, jūnija rangā izlase pakāpās par divām vietām, taču pēc diviem zaudējumiem — Portugālei un Igaunijai, jūlijā tā sasniedza jaunu antirekordu, noslīdot uz 130. vietu, bet augustā — uz 131. vietu. Augusta beigās izlase ar 1:3 zaudēja Ungārijai, bet septembra sākumā — ar 0:3 Šveicei, un atkal sasniedza jaunu antirekordu — 148. vietu FIFA rangā.

7. oktobrī Latvijas izlase nospēlēja neizšķirti 0:0 ar Fēru salām, bet 10. oktobrī pēdējā Pasaules kausa kvalifikācijas spēlē guva vienīgo uzvaru šajā gadā, ar 4:0 apspēlējot Andoru. 7. novembrī izlase aizvadīja neoficiālu pārbaudes spēli ar Saūda Arābiju. Sezonu izlase noslēdza ar zaudējumu draudzības spēlē Kosovai. Gada noslēgumā FIFA rangā Latvija ieņēma 132. pozīciju.

## FIFA rangs

## Kalendārs

## Atsauces

## Ārējās saites
* Latvijas nacionālā futbola izlase 2017. gadā
Vēveru dīķis

**Vēveru dīķis** var būt:

*Vēveru dīķis - ūdenstilpe Jaunsātu pagastā
*Vēveru dīķis - ūdenstilpe Kazdangas pagastā
Kimātika

**Kimātika** (no  *(kima)* — 'vilnis') ir zinātne, kas pēta skaņas viļņu mijiedarbības vizualizāciju. Zinātnes nosaukumu 1967. gadā radīja Šveices antropozofs Hanss Dženijs. Parasti vizualizācijas rada, uz plāksnes vai membrānas novietojot šķidrumu vai arī vielu daļiņas. Nereti eksperimentu veikšanai izmanto tā saukto Hladni plāksni. Rezonējot virsmu noteiktās frekvencēs, rodas stāvviļņi un noteiktās vietās veidojas mezgli vai blīzumi — izmantotā viela, piemēram, smalkas smiltis vai milti novirzās no blīzuma jeb antimezgla un slīd uz "mierīgāko" laukumu — mezglu.

Kimātiku arī bieži izmanto mākslā un mūzikā, piemēram, mūziķe Bjorka izmantoja savu dziesmu basa frekvenču kimātiskos attēlus savam albumam *[[Biophilia]]*. Šī skaņas vizualizēšanas metode ir izmantojama vairākās zinātnes jomās, piemēram, okeanogrāfijā, kur kimātikas modeļi tiek izmantoti delfīnu hidrolokatoros, lai labāk izprastu, kā sazinās jūras zīdītāji.

## Vēsture
Ap 1630. gadu Galileo Galilejs bija veicis līdzīgus eksperimentus, pētot skaņas vibrāciju, bet pirmais ievērojamais eksperiments notika 1680. gada 8. jūlijā, kad Roberts Huks atklāja dažādu simetrisku rakstu veidošanos uz stikla plāksnes, pārklātas ar miltiem, kad gar tās sānu tika novilkts ar vijoles lociņu.

18. gadsimtā vācu mūziķis un fiziķis Ernsts Hladni atkārtoja Huka eksperimentus. Viņš eksperimentiem izmantoja membrānu vai metāla plāksni, uz kuras uzbēra smalku pulveri, piemēram, likopodiju, miltus vai smalkas smiltis. Atkarībā no plāksnes izmēriem uz tās veidojās dažādas simetriskas, ģeometriskas figūras. 1787. gadā Hladni šos eksperimentus aprakstīja grāmatā *Entdeckungen über die Theorie des Klanges* ("Skaņas teorijas atklājumi"). Šie atklājumi bija nozīmīgi akustiskā fenomena pētīšanā un mūzikas instrumentu darbības izpratnē. Par godu Hladni pētījumiem eksperimentos iegūtās figūras nosauca par **Hladni figūrām**.

## Kimātikas dziedniecība
Jaunā laikmeta kustības dalībnieki apgalvoja, ka kimātikai ir dziednieciskas īpašības. Ir spekulēts, ka noteikti skaņas viļņi var stimulēt dziedniecību. Lai gan ir pētīts, ka zemas amplitūdas, augstas frekvences skaņa var palīdzēt kaulu lūzumu ārstēšanā, nav nekādu medicīnisku pierādījumu skaņas viļņu dziednieciskajām īpašībām.

Kustības dalībnieku pieņēmumu dēļ kimātiku nereti zinātnieku aprindās uzskata par pseidozinātni.

## Demonstrācija
Kimātikas rakstu veidošanas demonstrācija, izmantojot Hladni plāksni un vijoles lociņu.
250px

## Atsauces
Invernesa

**Invernesa** (, , , ) ir pilsēta Apvienotajā Karalistē, Skotijā. Tas ir Hailendas pašvaldības apgabala administratīvais centrs. 2012. gadā Invernesā dzīvoja 46,9 tūkstoši iedzīvotāju. Tā ir Apvienotās Karalistes lielpilsēta (*city*), kas atrodas vistālāk uz ziemeļiem.

## Ārējās saites
Abdelmaliks

**Abdelmaliks Ibn Marvāns** ( *‘Abd al-Malik ibn Marwān*, dzimis 646. gadā, miris ) jeb vienkārši **Maliks** bija piektais Umajādu kalifs, dzimis Medīnā, Hidžāzas reģionā Arābijā. 14. gadsimta islāmu vēsturnieks Ibn Haldūns apgalvojis, ka Maliks bijis starp dižākiem arābu iekarotājiem un rīkojies kā Umars Ibnelhatābs. Maliks atjaunoja impērijas vienotību, izveidoja jaunu valsts pārvaldes sistēmu, rakstus tulkoja arābu valodā, sāka kalt islāma monētas un karoja ar Bizantijas impēriju. Viņa valdīšanas laikā uzcēla Klints kupolu Jeruzalemē.

## Dzīve un karagājieni
Abdelmaliks bērnību pavadīja Medīnā un studēja šariatu Damaskā. 16 gada vecumā kalifs Muāvija II Maliku iesaistīja valdīšanā, bet 683. gadā Medīnas iedzīvotāji viņus padzina no pilsētas. Ceļā uz Damasku viņš sastapa "Sīrijas armiju" un piedalījās nemieru apspiešanā. Kad 684. gadā Malika tēvs kļuva kalifs, ziemeļu un dienvidu arābu ciltis sašķēlās. Maliks nomira 705. gadā, bet viņa četri dēli viens pēc otra kļuva kalifi.

Abdelmaliks kļuva kalifs tā saukto "otro fitnu" (pilsoņu karu un nemieru) laikos un vispirms "pakļāva" Basras valdnieku. Irākā viņam pretojās trīs grupējumi (haridžīti, Alī spēki un *Abd-Allah ibn al-Zubayr* piekritēji), kuri cīnījās savā starpā, kā arī pret Umajādu virskundzību. Pēc vairākiem gadiem Maliks veica karagājienu pret "kalifu"* Abd-Allah ibn al-Zubayr*, Hidžāzas valdnieku un 689. gadā guva uzvaru piekukuļojot pretinieku karaspēku.

Malika sīriešu karapūlis aplenca Meku 692. gadā un pēc neveiksmīgām sarunām Hādža laikā bombardēja Meku ar katapultu. Pēc septiņu mēnešu aplenkuma ar  kaujniekiem *Abd-Allah ibn al-Zubayr* kaujās ap Kaabu nogalināja, un Malika karavadoni "Hadžadžu" *al-Hajjaj ibn Yusuf* () nozīmēja par Irākas valdnieku un Malika sabiedroto.
thumb|180px|Zelta dinārs kalts Damaskā, ap 697. gadu.

## Atsauces

## Ārējās saites
Mečņikovs

**Mečņikovs** ir krievu uzvārds. Cilvēki ar šādu uzvārdu:

* Iļja Mečņikovs (*Илья Мечников*; 1845—1916), ukraiņu izcelsmes Krievijas Impērijas zoologs;
* Ļevs Mečņikovs (*Лев Мечников*; 1838—1888), krievu izcelsmes Šveices ģeogrāfs, revolucionārs anarhists un esejists.
Hermanis Hots

**Hermanis Hots** (; dzimis , miris ) bija vācu ģenerālpulkvedis Otrā pasaules kara laikā.

Karoja kaujā par Franciju 1940. gadā. Vēlāk bija ievērojams tanku komandieris Austrumu frontē, kur komandēja 3. tanku grupu operācijas "Barabrosa" sākumposmā, ieņemot Minsku un Vitebsku, kā arī 4. tanku armiju operācijas "Blau" laikā. Staļingradas kaujas laikā ar 4. tanku armiju nesekmīgi centās pārraut 6. armijas ielenkumu. Piedalījās Trešajā Harkivas kaujā, Kurskas kaujā un 1943. gada Kijivas kaujā. 1943. gada decembrī nosūtīts rezervē līdz pat 1945. gada aprīlim.

Pēc kara ASV varas iestāžu notiesāts uz 15 gadiem par kara noziegumiem. Apžēlots 1954. gadā.

## Ārējās saites
Kondopogas rajons

**Kondopogas rajons** (, ) ir Krievijas Karēlijas Republikas administratīvais rajons tās dienvidu daļā. Rajons robežojas ar Karēlijas Pieoņegas rajonu dienvidos, Prjažas rajonu dienvidrietumos, Suojervi rajonu rietumos un Medvežjegorskas rajonu ziemeļos un ziemeļaustrumos, kā arī to apskalo Oņegas ezers no dienvidaustrumiem.

Rajona Kondopogas pilsētā dzimuši slēpotājas Larisa Lazutina (*Лариса Евгеньевна Лазутина*, 1965) un Jevgeņija Medvedeva (*Евгения Владимировна Медведева-Арбузова*, 1976).

## Ārējās saites
SKS 49. ekspedīcija

**SKS 49. ekspedīcija** (*Экспедиция МКС-49*; *Expedition 49* jeb *ISS-49*) bija Krievijas, ASV un Eiropas kosmonautu pastāvīgā ekspedīcija Starptautiskajā kosmosa stacijā (SKS) no 2016. gada septembra līdz oktobrim.

## Apkalpe

## Ārējās saites

* 49. ekspedīcija NASA mājas lapā  
* 48./49. ekspedīcija Energija mājas lapā  
* 49./50. ekspedīcija Energija mājas lapā
Maurīcijas nadziņkrūms

**Maurīcijas nadziņkrūms** (*Ochna mauritiana*) ir nadziņkrūmu dzimtas suga, kas endēma Maskarēnu salām.

Nadziņkrūmu ģintij pieder 86 mūžzaļu koku un krūmu sugas, kas sastopamas Āfrikas, Madagaskaras, Maskarēnu salu un Āzijas tropu joslā.

## Nosaukums
[thumb|left|180px|Jauna Maurīcijas nadziņkrūma [lapas.]]
Maskarēnu salās augs pazīstams ar vairākiem nosaukumiem, kā ***Bois Bouquet Banané*** ("banānkoka pušķis"), ***Bois de Bouquet*** ("pušķa koks") vai ***Bois Bouquet Bonne Anne*** ("mājkalpotājas Annas pušķa koks").

## Apraksts
Krūms, kura augstums 1,5—4 m vai mazs koks ar augstumu 3—8 m. Lapas ovālas vai šauri ovālas, gandrīz apaļas pie pamatnes. Ziedēšanas laikā gada beigās gar malu bieži kļūst zaļgani sarkanas. Ziemā lapas nobirst.

Ziedkopas čemurā 8—14 vai vairāk sniegbalti ziedi. Vainaglapas un kauslapas pa 5. Nadziņveida sašaurināta vainaglapas pamatdaļa. Zieda kātiņa garums 1,5—2,5 cm. Auglis — pogaļa.

## Izplatība
Maurīcijas nadziņkrūms savvaļā aug Maurīcijā un Reinjonā.

## Atsauces

## Literatūra
* Augu ģeogrāfija un daudzveidība. Normunds Priedītis. Zvaigzne. 2008. 
* The Native Plants and Animals of Mautitius. The Mauritian Wildlife Founfation.
Iļja Mečņikovs

**Iļja Mečņikovs** (; dzimis , miris ) bija ukraiņu izcelsmes Krievijas Impērijas zoologs, pazīstams ar savu darbību imunoloģijā. 1882. gadā atklāja fagocitozi, radīja pirmo Krievijas mikrobiologu, imunologu un patologu skolu.

## Dzīvesgājums
Dzimis 1845. gadā Panasivkas muižā pie Ivanivkas (tagad Kupjanskas rajonā Ukrainā) muižnieka Iļjas Mečņikova un viņa sievas Emīlijas, dzimušas Ņevahovičas, ģimenē. Viņa mātes tēvs Jehuda Leibs Ben Noahs (1776-1831) bija ebreju apgaismotājs no Podolijas. 
1864. gadā absolvēja zooloģijas studijas Harkivas Universitātē un papildinājās Gīsenes, Getingenes un Minhenes Universitātēs.   
1870. gadā viņu ievēlēja par Jaunkrievijas Universitātes docentu Odesā.

1887. gadā pēc Luija Pastēra uzaicinājuma pārcēlās uz dzīvi Parīzē, bija Pastēra dibinātā institūta direktora vietnieks.

1908. gadā kopā ar Paulu Ērlihu saņēma Nobela prēmiju fizioloģijā vai medicīnā. Pētīja arī novecošanas problēmas.

## Atsauces

## Ārējās saites

* Biogrāfija Nobela prēmijas mājaslapā
Kondopoga

**Kondopoga** (, , , ) ir pilsēta Karēlijas Republikā Krievijas Federācijā. Kondopogas rajona centrs netālu no Sunas upes ietekas Oņegas ezerā. Papīra rūpniecības centrs.

## Vēsture
Rakstos zināma no 1495. gada. 18. gadsimta vidū apkaimē atklāja marmora atradnes, kurās ieguva marmoru Sanktpēterburgas vajadzībām. 

1921. gadā KPFSR valdība pieņēma lēmumu par Kondopogas celulozes-papīra kombināta celtniecību. 1929. gadā tas tika pabeigts un kļuva par apdzīvotās vietas galveno rūpniecības uzņēmumu. 1938. gadā Kondopogai piešķīra pilsētas tiesības. Otrā pasaules kara laikā no 1941. gada 3. novembra līdz 1944. gada 28. jūnijam pilsētu bija ieņēmis Somijas karaspēks. 1950. gados Kondopogu pasludināta par triecienceltni. 2006. gada augustā Kondopogā izcēlās masu nemieri, kad čečenu grupa nogalināja divus vietējos iedzīvotājus. 

## Atsauces

## Ārējās saites

*Kondopogas celulozes-papīra kombināts
Bražu grāvis

**Bražu grāvis** ir Lestenes upes kreisā krasta pieteka Tukuma novadā. 

Tek austrumu virzienā. Ietek Lestenes upē pie Lestenes ciema. Bražu grāvi šķērso valsts autoceļi V1101 (Dobele–Lestene–Tukums) un V1450 (Lancenieki–Džūkste–Lestene), tas tek caur Lesteni.

## Atsauces
Cīruļu grāvis

**Cīruļu grāvis** ir Lestenes upes kreisā krasta pieteka Tukuma novadā. 

Tek ziemeļu-ziemeļaustrumu virzienā. Ietek Lestenes upē augšpus Lestenes ciema. Cīruļu grāvi nešķērso valsts autoceļi, tā krastos neatrodas lielas apdzīvotās vietas.

## Atsauces
Kliģu ezers

**Kliģu ezers** ir caurteces ezers Tukuma novada Lestenes pagasta dienvidos. Atrodas uz robežas starp Tukuma novada Lestenes, Džūkstes un Jaunpils pagastiem.

Dibens - smilšains, vietām dūņas. Krasti - zemi, ziemeļaustrumos - slīpi. Ietek - četri grāvji, iztek - grāvis uz Abavu. Ezerā dzīvo līdakas, karūsas, karpas un asari. Ezera ziemeļaustrumu krastā - atpūtas bāze.

## Atsauces
346. mikroautobusu maršruts (Rīga)

**346. mikroautobusu maršruts** bija Rīgas sabiedriskā transporta maršruts, kas kursēja no Centrālās stacijas līdz Daugavgrīvai. No 2018 gada 16. jūlija kļuva par 346. mikroautobusu maršrutu, agrāk tas bija 246A. mikroautobusu maršruts.

No 2020. gada 1. janvāra Centrālās stacijas galapunkts tika aizvietots ar galapunktu Abrenes ielā. Maršruts tika slēgts 2022. gada 9. septembrī, kad paziņoja par "Rīgas Mikroautobusu Satiksmes" maksātnespējas procesa uzsākšanu.

## Maršruts
**[[Daugavgrīva]]** — **[[Abrenes iela (Rīga)|Abrenes iela]]** kursēja pa šādām ielām: Parādes iela, Flotes iela, Kapteiņu iela, Gobas iela, Stūrmaņu iela, Gaigalas iela, Daugavgrīvas šoseja, Daugavgrīvas iela, Raņķa dambis, Uzvaras bulvāris, Akmens tilts, 11. novembra krastmala, 13. janvāra iela, Marijas iela, Satekles iela, Dzirnavu iela un Abrenes iela.

**[[Abrenes iela (Rīga)|Abrenes iela]] — [[Daugavgrīva]]** kursēja pa šādām ielām: Abrenes iela, Dzirnavu iela Satekles iela, Marijas iela, 13. janvāra iela, 11. novembra krastmala, Akmens tilts, Uzvaras bulvāris, Raņķa dambis, Daugavgrīvas iela, Daugavgrīvas šoseja, Gaigalas iela, Stūrmaņu iela, Gobas iela, Kapteiņu iela, Flotes iela un Parādes iela.

## Pieturvietas
346. mikroautobusu maršrutā kopumā bija 54 pieturas. Virzienā **[[Daugavgrīva]] — [[Abrenes iela (Rīga)|Abrenes iela]]** bija 28 pieturas, bet virzienā **[[Abrenes iela (Rīga)|Abrenes iela]] — [[Daugavgrīva]]** bija 26 pieturas.

## Skatīt arī
* Mikroautobusu satiksme Rīgā
* Rīgas satiksme

## Atsauces

## Ārējās saites
* Saraksts
Stelles

thumbnail|235px|Stelles
**Aužamās stelles** ir mašīna, ar kuru mehāniski auž audumus. Ar to palīdzību lielos daudzumos var noaust noteikta pinuma, blīvuma un platuma audumu. Stelles ir viena no tekstilrūpniecības pamatmašīnām. Stelles iedala bezatspoļu stellēs un atspoļu stellēs.
Makss Verstapens

**Makss Emilians Verstapens** (; dzimis ) ir Beļģijā dzimis sacīkšu braucējs, kurš pašlaik startē *[[Formula 1]]* sacensībās zem Nīderlandes karoga, pārstāvot *[[Red Bull Racing]]* komandu.

Būdams 17 gadus un 166 dienas vecs, Makss Verstapens debitēja Pirmās formulas autosacīkstēs . gada sezonā ''Toro Rosso'' komandas sastāvā, tādējādi kļūstot par visu laiku jaunāko sacīkšu debitantu *Formula 1* vēsturē. 2016. gada Spānijas ''Grand Prix'' izcīņas laikā Makss Verstapens, pārstāvot jau *Red Bull* komandu, negaidīti izcīnīja savu pirmo uzvaru *Formula 1* karjerā, kļūstot par visu laiku jaunāko sacīkšu uzvarētāju F1 vēsturē. Pateicoties savai uzvarai Spānijas ''Grand Prix'' sacīkstē, Maksam Verstapenam izdevās uzstādīt arī vairākus citus Pirmās formulas rekordus — jaunākais F1 sacīkšu līderis; jaunākais pilots, kas jebkad ir kāpis uz goda pjedestāla; kā arī pirmais Nīderlandes autosportists, kam ir izdevies uzvarēt *Formula 1* sacensībās. 2019. un 2020. gadā viņš gada kopvērtējumā ieņēma trešo vietu, bet 2021. gadā pirmo reizi kļuva par čempionu, pēdējā sacīkstē pārspējot Luisu Hamiltonu. Verstapens čempiona titulu izcīnīja arī nākamajās trīs sezonās.

Verstapenam pieder vairāki *Formula 1* rekordi, tai skaitā visvairāk uzvaru sezonā (19), visvairāk pjedestālu sezonā (21), visvairāk uzvaru pēc kārtas (10).

Pirms *Formula 1* autosacīkstēm Makss Verstapens piedalījās 2014. gada Eiropas *Formula 3* čempionātā (*European Formula 3 Championship*), kur sezonas kopvērtējumā ieņēma trešo vietu.

## Privātā dzīve
Makss Verstapens nāk no sacīkšu braucēju ģimenes. Viņa tēvs Joss Verstapens arī ir bijis *Formula 1* pilots. Tāpat arī Verstapena māte savulaik piedalījusies vairākos kartinga čempionātos, kur viņai pat divreiz izdevās kļūt par Beļģijas čempioni.

Pašlaik Maksa Verstapena pastāvīgā dzīvesvieta ir Monako, kas labvēlīgās nodokļu politikas dēļ kalpo par mājvietu arī daudziem citiem aktīvajiem Pirmās formulas pilotiem.

## ''Formula 1'' rezultāti

* Sacīkstes **treknrakstā** sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.

 — Pašreizējā sezona
 — Nefinišēja, bet ieskaitīts klasifikācijā, jo paveica vismaz 90% no distances
‡ — Iegūta puse no punktiem, jo netika veikti 75% sacīkstes.

## Atsauces

## Ārējās saites

* Makss Verstapens F1 mājaslapā
Kampugrandi

**Kampugrandi** () ir pilsēta Matugrosu du Sulas štatā, Brazīlijā. Štata administratīvais un finanšu centrs un lielākā pilsēta. Pilsētā atrodas Matugrosu du Sulas federālā universitāte, kas dibināta 1970. gadā, starptautiskā lidosta, *Morenão* futbola stadions.

## Atsauces

## Ārējās saites
Lahdenpohjas rajons

**Lahdenpohjas rajons** () ir Krievijas Karēlijas Republikas administratīvais rajons tās dienvidrietumu daļā. Rajons robežojas ar Karēlijas Sortavalas rajonu ziemeļaustrumos, Ļeņingradas apgabala Viborgas rajonu un Priozerskas rajonu dienvidaustrumos, Somiju rietumos un ziemeļrietumos, kā arī to apskalo Ladogas ezers no dienvidaustrumiem. 

Līdz 1940. gadam rajona teritorija atradās Somijā. Mūsdienās rajona iedzīvotāji pēc etniskā sastāva ir krievi (82,5%), baltkrievi (6,5%), ukraiņi (4,3%).

Hītolas ciemā dzimusi somu rakstniece un feministe Ēva Kilpi (*Eeva Kilpi*, 1928) un operas bass Marti Talvela (*Martti Talvela*, 1935–1989). Kurkijoki ciemā dzimis Somijas slēpotājs Veiko Hakulinens (*Veikko Hakulinen*, 1925–2003) un Somijas prezidents Lauri Kristiāns Relanders (*Lauri Kristian Relander*, 1883–1942).
Johans Frīdrihs Štrūenzē

**Johans Frīdrihs Štrūenzē** (, ; dzimis , miris ) bija 18. gadsimta vācu izcelsmes dāņu ārsts un politiķis. 

Kļuvis par garā vājā Kristiāna VII galma ārstu, ieguva kontroli pār Dānijas valsti un no 1770. līdz 1772. gadam izvērsa tajā radikālas reformas Apgaismības garā. Viņa sakars ar karalieni Karolīni Matildi izraisīja skandālu, sevišķi pēc karalienes meitas Luīzes Augustas piedzimšanas, kas tika uzskatīta par Štrūenzē meitu. Nepopulārās reformas un Štrūenzē rakstura īpašības konsolidēja viņa pretiniekus. Štrūenzē tika gāzts un sodīts ar nāvi.

## Ārējās saites
Diāna Krūmiņa

**Diāna Krūmiņa** (dzimusi **Diāna Dadzīte** ) ir latviešu vieglatlēte, startē mešanas disciplīnās. Profesionālā līmenī spēlējusi arī ratiņbasketbolu.

## Dzīvesgājums
Bērnībā traģiski zaudējusi māti, kas tikusi noslepkavota. Aizbildniecību par viņu uzņēmusies vecākā māsa Daiga Dadzīte.

Jauniešu vecumā trenējusies basketbolā TTP sistēmā pie treneres Maijas Kubliņas. Lai arī vēlu pievērsusies basketbolam, bijusi pat Latvijas U-16 izlases kandidāte, bet basketbola treniņus pārtrauca veselības problēmas.

Piedalījusies 2016. gada vasaras paraolimpiskajās spēlēs, kurās bija Latvijas karognesēja atklāšanas ceremonijā. Startējot šķēpa mešanas F55/F56 medicīnas grupā, sportiste izcīnīja uzvaru ar jaunu pasaules rekordu F55 grupā — 23,26 m. Ieguva arī bronzas medaļu diska mešanā. Ar panākumiem startējusi arī citās augsta mēroga sacensībās. 2017. gada pasaules čempionātā vieglatlētikā, kas norisinājās Londonā, Dadzīte izcīnīja zelta medaļu lodes grūšanā un šķēpa mešanā. Šķēpa mešanā savā medicīnas grupā F55 Dadzīte šķēpu aizmeta 27,07 metrus tālu, uzstādot jaunu personisko un pasaules rekordu. 2019. gada Pasaules čempionātā paravieglatlētikā Dubaijā Diāna Dadzīte izcīnīja zelta medaļu šķēpa mešanā. 2020. gada vasaras paraolimpiskajās spēlēs startējot F55 ieskaites grupā diska mešanā viņa izcīnīja otro vietu, savukārt šķēpa mešanā viņa izcīnīja trešo vietu.

2024. gada vasaras paraolimpiskajās spēlēs Parīzē kopā ar Rihardu Sniku bija Latvijas delegācijas karognesēja atklāšanas ceremonijā. Diska mešanā F55 grupā ieņēma 4. vietu, labākajā metienā sasniedzot 24,31 m. Šķēpa mešanā izcīnīja zelta medaļu, sasniedzot jaunu paraolimpisko spēļu rekordu — 24,99 metrus.

2017. gada 18. novembrī apbalvota ar Triju Zvaigžņu ordeņa 5. šķiru.

2022. gadā apprecējusies ar Egonu Krūmiņu. D. Krūmiņas vecākā māsa ir Latvijas Parlimpiskās komitejas prezidente Daiga Dadzīte.

## Atsauces

## Ārējās saites

*
Urbīno

**Urbīno** (, ) ir pilsēta Itālijā, Markes reģionā. Tā atrodas Pezāro un Urbīno provincē. Urbīno dzīvo 15 tūkstoši iedzīvotāju. Urbīno vēsturiskais centrs ir iekļauts UNESCO Pasaules mantojuma sarakstā. Senās Romas laikā pilsēta bija zināma ar latīņu nosaukumu *Urbinum*, kas burtiskā tulkojumā nozīmē "mazā pilsēta".

Slavenākie Urbīno dzimušie cilvēki ir renesanses gleznotājs Rafaēls un motobraucējs Valentino Rosi.

## Atsauces

## Ārējās saites
Limburgiešu valoda

**Limburgiešu valoda** (*Lèmburgs*) ir rietumģermāņu valoda, kas galvenokārt izplatīta Nīderlandes provincē Limburgā un Beļģijas provincē Limburgā, kā arī Vācijas vēsturiskajā apgabalā Reinzemē. Limburgiešu valodai ir arī daudz kopīgu iezīmju ar nīderlandiešu valodu un vācu valodu. Nereti tā tiek uzskatīta vai nu par nīderlandiešu, vai par vācu valodas dialektu. Kopējais limburgiešu valodas pratēju skaits tiek lēsts ap 1,3 miljoniem.

## Ārējās saites
Charli XCX

**Šarlote Emma Eitčisona** (; dzimusi  Kembridžā, Apvienotajā Karalistē), labāk pazīstama ar skatuves vārdu ***Charli XCX***, ir angļu dziedātāja un dziesmu autore.

Plašāku atpazīstamību viņai atnesa 2012. gadā kopā ar zviedru duetu *[[Icona Pop]]* izpildītā dziesma *I love it*. Pēc gada tika izdots viņas debijas albums *True Romance*, kas saņēma pozitīvas atsauksmes. 2013. gadā mūziķe uzstājās *[[Positivus]]* festivālā Salacgrīvā. 2014. gadā *Charli XCX* piedalījās Igijas Azalijas singlā *Fancy*, kas kļuva par vienu no tā gada vispārdotākajiem singliem visā pasaulē. Tajā pašā gadā izdots viņas solo singls *Boom Clap* kā pirmais singls no 2014. gada filmas "Vainīgas ir zvaigznes" (*The Fault in Our Stars*) skaņu celiņa albuma. 2014. gadā izdots viņas otrais studijas albums *Sucker*. 2019. un 2020. gadā izdots trešais un ceturtais studijas albums, attiecīgi, *Charli* un *How I'm Feeling Now*, turklāt *How I'm Feeling Now* pilnībā ierakstīts COVID-19 ierobežojumu laikā. Viņas piektais studijas albums *Crash* kļuva par viņas pirmo Nr. 1 albumu Apvienotajā Karalistē un Austrālijā. Albuma singls *Speed Drive* bija daļa no 2023. gada filmas "Bārbija" skaņu celiņa. Viņas pēdējais studijas albums *Brat* kļuva par viņas otro Nr. 1 albumu Apvienotajā Karalistē, kā arī žurnāls *[[Rolling Stone]]* to nodēvēja par gada labāko albumu.

Viņas saņemtie apbalvojumi ietver trīs ''Grammy'' balvas, trīs *[[Billboard]]* mūzikas balvas un piecas Britu mūzikas balvas. Ar savu 2024. gadā izdoto albumu *Brat* viņa kļuva par visapbalvotāko mākslinieku 2025. gada Britu mūzikas balvu pasniegšanas ceremonijā, saņemot balvas kategorijās "Gada albums", "Gada dziesma" un "Gada mākslinieks".

## Personīgā dzīve
*Charli XCX* māte ir Gudžarātas indiešu izcelsmes.

Kopš 2022. gada *Charli XCX* ir attiecībās ar britu alternatīvās mūzikas grupas *[[The 1975]]* bundzinieku Džordžu Danielu. Pāris saderinājās 2023. gada novembrī.

## Diskogrāfija
* *True Romance* (2013)
* *Sucker* (2014)
* *Charli* (2019)
* *How I'm Feeling Now* (2020)
* *Crash* (2022)
* *Brat* (2024)

## Atsauces

## Ārējās saites

* 

* Oficiālais Facebook konts
* Oficiālais Instagram konts
* Oficiālais YouTube konts
* Oficiālais Twitter konts
Hibiscus boryanus

***Hibiscus boryanus*** ir apdraudēta hibisku suga, kas endēma Maskarēnu salām.

Lai arī suga ir reta, plaši kultivētā *[[Hibiscus rosa-sinensis]]* jeb Ķīnas roze izveidota, krustojot vairāku sugu hibiskus, ieskaitot *Hibiscus boryanus*.

## Nosaukums
Maskarēnu salās hibisks pazīstams arī kā ***Foulsapate marron*** un ***Mahot bâtard***.

## Apraksts
Krūms vai neliels koks, tā augstums līdz 8 m, stumbra caurmērs sasniedz 20 cm. Ziedu krāsa no oranžas līdz sarkanai.

## Izplatība un veģetācija
Sastopams Maurīcijā un Reinjonā Indijas okeāna rietumu daļā. Dod priekšroku vietām, kur augu gadu saglabājas pietiekams, taču ne pārmērīgs mitrums. Izvēlas saulainas vietas ar nelielu ēnojumu visas dienas garumā. Pārāk liela ēna novājina augu un samazina ziedu produktivitāti. Kaut arī augs ir rets, Maurīcijā nacionālie dārzi un dabas aizsardzības pārvaldes sugu reintroducē savvaļā.

## Sistemātika
*Hibiscus boryanus* ietilpst atsevišķā hibisku ģints grupā *Lilibiscus*, kuru veido aptuveni 10 sugas — *[[Hibiscus arnottianus]]*, *[[Hibiscus denisonii]]*, *[[Hibiscus fragilis]]*, *[[Hibiscus genevii]]*, *[[Hibiscus kokio]]*, *[[Hibiscus liliiflorus]]*, *[[Hibiscus rosa-sinensis]]*, *[[Hibiscus schizopetalus]]*, *[[Hibiscus storckii]]*. 

Izņemot plaši kultivēto Ķīnas rozi un koraļļu hibisku no Austrumāfrikas, to areāli ir ierobežoti un aptver Indijas okeāna rietumu daļas salas, Havajas un Fidži. Diemžēl, dabiskās vides iznīcināšanas rezultātā gandrīz visas šīs sugas atrodas uz izmiršanas robežas.

## Izmantošana
Senāk kolonisti hibisku izmantoja ēku būvniecībai. No lapām gatavotu tēju lieto pret klepu un peldēs kā līdzekli nieru sāpju mazināšanai.

## Atsauces

## Ārējās saites
Distrikts

**Distrikts** ( — ‘atsevišķi novilkt’) ir administratīvi teritoriālā iedalījuma vienība vairākās valstīs, kuru parasti kontrolē vietējā pārvalde. Distrikti atšķirīgās valstīs var būt gan pirmā līmeņa administratīvā iedalījuma vienība, gan zemāka līmeņa vienība.

## Distriktu saraksts
* Austrijas distrikti (Austrijas otrā līmeņa administratīvais iedalījums)
* Austrumtimoras distrikti
* Bahamu distrikti
* Bamako — vienīgais distrikts Mali
* Belizas distrikti
* Botsvānas distrikti
* Brunejas distrikti
* Butānas distrikti
* Dienvidāfrikas distrikti (Dienvidāfrikas otrā līmeņa administratīvais iedalījums)
* Federālais distrikts — īpaša administratīvā iedalījuma vienība Brazīlijā
* Kolumbijas distrikts, arī Vašingtona — Amerikas Savienoto Valstu galvaspilsēta un federālais apgabals
* Kotdivuāras distrikti
* Lesoto distrikti
* Luksemburgas distrikti
* Malāvijas distrikti (Malāvijas otrā līmeņa administratīvais iedalījums)
* Maurīcijas distrikti (Maurīcijas otrā līmeņa administratīvais iedalījums)
* Nauru distrikti
* Papua-Jaungvinejas distrikti (Papua-Jaungvinejas trešā līmeņa administratīvais iedalījums)
* Portugāles distrikti
* Santomes un Prinsipi distrikti (Santomes un Prinsipi otrā līmeņa administratīvais iedalījums)
* Singapūras distrikti
* Sjerraleonas distrikti (Sjerraleones otrā līmeņa administratīvais iedalījums)
* Surinamas distrikti
* Ugandas distrikti (Ugandas otrā līmeņa administratīvais iedalījums)
* Tuvalu distrikti

## Skatīt arī
* Apgabals
Lahdenpohja

**Lahdenpohja** (, ) ir pilsēta Karēlijas Republikā Krievijas Federācijā. Lahdenpohjas rajona centrs Lādogas ezera līča krastā. Finiera rūpniecības centrs.

## Vēsture
Ap 1500. gadu Lahdenpohjas vietā bija neliels zvejnieku ciems. Pēc 1617. gada Stolbovas miera līguma apdzīvotā vieta iekļāvās Zviedrijas sastāvā. Ziemeļu kara rezultātā 1721. gadā tā iekļāvās Krievijas impērijā. No 1809. gada — Krievijas impērijas Somijas lielhercogistes sastāvā. Starp pasaules kariem Lahdenpohja ietilpa Somijā, un līdz 1924. gadam tās nosaukums bija **Sieklahti**. Ziemas kara rezultātā Lahdenpohja tika iekļauta PSRS, bet pilsētas somu iedzīvotāji evakuējās uz Somiju. Turpinājuma karā Somijas karaspēks 1941. gada augustā ieņēma Lahdenpohju un daļa iedzīvotāju atgriezās. Pēc kara Lahdenpohja atkal iekļāvās PSRS un somu iedzīvotāji atkal pameta pilsētu.

## Atsauces

## Ārējās saites

* Lahdenpohjas finiera kombināts "Bumex"
Mariņmuižas dīķis

**Mariņmuižas dīķis** ir uz Lestenes upes uzpludināta mākslīga ūdenskrātuve Tukuma novada Lestenes pagasta austrumos. Ūdenskrātuves dienvidaustrumu krastā atrodas Mariņmuiža. Iztek Lestenes upe uz Džūksti.

## Atsauces
Pālansu ezers

**Pālansu ezers** (arī **Lestenes ezers**, **Palansu ezers**, **Pālamsu ezers**, **Pālandes ezers**) ir ezers Tukuma novada Lestenes pagasta rietumos. Gar ezera rietumu krastu tek Abava.

Dibens — dūņains. Krasti — zemi. Ietek 2 grāvji, iztek grāvis uz Abavu. Ezerā dzīvo plauži, pliči, sudrabkarūsas, līņi, karūsas, raudas, ruduļi, asari un līdakas. Ir novērota zivju slāpšana. No 1929. līdz 1931. gadam regulēta Abavas gultne, kas pazemināja ezera ūdens līmeni.

## Atsauces
Lieljāņu grāvis

**Lieljāņu grāvis** ir Lestenes upes labā krasta pieteka Tukuma novadā. 

Tek austrumu virzienā. Ietek Lestenes upē pie Mizu mājām. Lieljāņu grāvi šķērso valsts autoceļš V1452 (Džūkste–Irlava–Jaunsāti), tā krastos nav lielu apdzīvoto vietu.

## Atsauces
Georgs Heims

**Georgs Heims** (, dzimis , miris ) bija Silēzijā dzimis vācu dzejnieks, agrīns ekspresionists.

Īsās dzīves laikā vairākkārt nonāca pretrunā ar sociālajām konvencijām. Dzejas parastie motīvi ir nāve, lielpilsēta un karš. Dzīves laikā izdevis tikai vienu dzejas krājumu. Miris slidošanas laikā noslīkstot Hāfeles upē. Nacistu laikā atzīts par deģeneratīvās mākslas pārstāvi.

## Ārējās saites
Louhu rajons

**Louhu rajons** (, ) ir Krievijas Karēlijas Republikas administratīvais rajons tās ziemeļos. Rajons robežojas ar Karēlijas Kemas rajonu dienvidaustrumos un Kalevalas rajonu dienvidrietumos, Murmanskas apgabala Kandalakšas rajonu ziemeļos, Somiju rietumos, kā arī no austrumiem to apskalo Baltā jūra.
Leons Kremers

**Leons Kremers** (; 1901. gads — 1941. gads) bija Polijas šahists.

## Biogrāfija
Daudzkārtējais Varšavas pilsētas šaha čempionāta dalībnieks, kurā bijis 6. vietā 1925. gadā (uzvarējis Staņislavs Kons), ieņēmis 4. vietu 1926. gadā (uzvarējuši Ābrams Blass un Paulino Frīdmans), 1927. gadā dalījis 1. vietu kopā ar Staņislavu Konu, 1928. gadā dalījis 6.-8. vietu (uzvarējis Ābrams Blass), uzvarējis 1929. gadā un bijis 3. vietā 1930. gadā (uzvarējis Paulino Frīdmans). Varšavas komandas sastāvā divas reizes uzvarējis Polijas komandu šaha čempionātos (1929, 1934).

Četras reizes piedalījies Polijas šaha čempionātu finālos: 1926. gadā Varšavā ieņēmis 11. vietu (uzvarējis Davids Pšepjurka), 1927. gadā Lodzā ieņēmis 9. vietu (uzvarējis Akiba Rubinšteins), 1935. gadā Varšavā dalījis 12.-14. vietu (uzvarējis Savelijs Tartakovers) un 1937. gadā Jurātā dalījis 14.-16. vietu (uzvarējis Savelijs Tartakovers).

Pārstāvējis Polijas komandu neoficiālajā Pasaules šaha olimpiādē 1936. gadā un izcīnījis sudraba medaļas gan komandu, gan individuālajā vērtējumā.

Gājis bojā Otrā pasaules kara laikā.

## Atsauces

## Ārējās saites
Medvežjegorskas rajons

**Medvežjegorskas rajons** (, ) ir Krievijas Karēlijas Republikas administratīvais rajons tās centrālajā daļā. Rajons robežojas ar Karēlijas Republikas Pudožas rajonu dienvidaustrumos, Kondopogas rajonu dienvidos, Suojervi rajonu dienvidrietumos, Muezerskas rajonu rietumos un Segežas rajonu ziemeļos, Arhangeļskas apgabala Oņegas rajonu austrumos, kā arī no dienvidiem to apskalo Oņegas ezers.
Henriks Pogoreli

**Henriks Pogoreli** (; 1908. gads Varšava — 1943. gads Varšava) bija Polijas šahists.

## Biogrāfija
1928. gadā izcīnījis 4. vietu Varšavas pilsētas šaha čempionātā. 1929. gadā Krulevski Hutā kopā ar citiem Varšavas komandas dalībniekiem — Ābramu Blasu, Paulino Frīdmanu, Staņislavu Konu, Leonu Kremeru, Karolu Pilcu — uzvarējis pirmajā Polijas komandu šaha čempionātā.

1936. gadā ieņēmis 3. vietu Varšavas šaha turnīrā. Šajā pašā gadā Minhenē pārstāvējis Polijas komandu neoficiālajā Pasaules šaha olimpiādē, kurā izcīnījis sudraba medaļu komandu vērtējumā un bronzas medaļu individuālajā vērtējumā. 1939. gadā dalījis 6.-7. vietu Varšavas šaha turnīrā un 5.-8. vietu Margates (Anglija) šaha festivāla blakusturnīrā.

Otrā pasaules kara laikā palicis nacistiskās Vācijas okupētajā Polijā un ticis ieslodzīts Varšavas geto. Gājis bojā 1943. gada pavasarī.

## Atsauces

## Ārējās saites
Emils Cinners

**Emils Cinners** (;  Brno —  Maidaneka) bija ebreju izcelsmes Čehoslovākijas šahists.

## Biogrāfija
No 1920. gadu beigām līdz 1930. gadu beigām daudzu starptautisko šaha turnīru dalībnieks: 1929. gadā uzvarējis Krāličkā, 1930. gadā dalījis 5.-6. vietu Bilinā (uzvarējis Heincs Ferders), 1931. gadā dalījis 8.-10. vietu Brno (uzvarējis Salo Flors), 1933. gadā dalījis 2.-4. vietu Moravska Ostravā (uzvarējis Ernsts Grīnfelds), 1934. gadā dalījis 4.-6. vietu Badlībenverdā (uzvarējis Salo Flors), 1935. gadā dalījis 5.-7. vietu Luhačovicē (uzvarējis Karels Opočenskis), 1935. gadā dalījis 2.-3. vietu aiz Kārļa Gilga Konstantinsbādē, 1936. gadā bijis 15. vietā Podebrados (uzvarējis Salo Flors) un 2. vietā Prāgā aiz Paula Keresa.

Pārstāvējis Čehoslovākijas komandu lielākajos komandu šaha turnīros:
* Pasaules šaha olimpiādē piedalījies 1937. gadā;
* neoficiālajā Pasaules šaha olimpiādē piedalījies 1936. gadā un individuālajā vērtējumā izcīnījis bronzas medaļu.

Otrā pasaules kara laikā gājis bojā Maidanekas koncentrācijas nometnē.

## Atsauces

## Ārējās saites
Františeks Zita

**Františeks Zita** (;  Prāga —  Prāga) bija Čehoslovākijas starptautiskais meistars šahā (1950).

## Biogrāfija
No 1930. gadu vidus līdz 1950. gadu vidum bijis viens no vadošajiem Čehoslovākijas šahistiem. Daudzkārtējais Čehoslovākijas šaha čempionātu dalībnieks, kuros izcīnījis četras medaļas: zeltu (1943), 2 sudraba (1948, 1956) un bronzu (1953). Daudzu starptautisko šaha turnīru dalībnieks. Vienā no spēcīgākajiem šaha turnīriem uzreiz pēc Otrā pasaules kara 1946. gadā Prāgā dalījis 11.-12. vietu. 1957. gadā piedalījies Pasaules šaha čempiona nosaukuma izcīņas zonas turnīrā Sofijā, kurā ieņēmis 10. vietu.

Pārstāvējis Čehoslovākijas komandu lielākajos komandu šaha turnīros:
* Pasaules šaha olimpiādēs piedalījies 4 reizes (1937-1939, 1952-1954). Individuālajā vērtējumā izcīnījis sudraba (1939) medaļu;
* Eiropas komandu šaha čempionātā piedalījies 1957. gadā un komandu vērtējumā izcīnījis bronzas medaļu;
* neoficiālajā Pasaules šaha olimpiādē piedalījies 1936. gadā un individuālajā vērtējumā izcīnījis zelta medaļu.

Par panākumiem turnīros FIDE 1950. gadā Zitam kā vienam no pirmajiem piešķīrusi starptautiskā meistara (IM) nosaukumu.

## Atsauces

## Ārējās saites
Zita

**Zita** var būt:

* Zita (personvārds), Latvijas vārdadienu kalendārā 11. augustā ievietots vārds

## Cilvēks ar šādu uzvārdu
* Františeks Zita
Ozrens Nedeļkovičs

**Ozrens Nedeļkovičs** (;  Sremski Karlovci —  Belgrada) bija serbu izcelsmes Dienvidslāvijas šahists.

## Biogrāfija
Divkārtējs Belgradas pilsētas šaha čempionāta uzvarētājs (1927, 1929). 1932. gadā uzvarējis šaha turnīrā Zemunā (tagad viens no Belgradas rajoniem). 1938. gadā Ļubļanā piedalījies Dienvidslāvijas šaha čempionātā, kurā ierindojies 12. vietā (uzvarēja Bora Kostičs).

Pārstāvējis Dienvidslāvijas komandu neoficiālajā Pasaules šaha olimpiādē 1936. gadā un individuālajā vērtējumā izcīnījis zelta medaļu.

Pēc Otrā pasaules kara pārstāvējis Dienvidslāvijas šaha izlasi dažādos mačos ar Šveici (1947, 1950), Austriju (1949), Nīderlandi (1949, 1950), Zviedriju (1950), Lielbritāniju (1951), Rietumvāciju (1951, 1952, 1954), Itāliju (1951, 1953, 1954) un Ungāriju (1957, 1960).

Bijis pazīstams arī kā vairāku šaha mācību grāmatu autors. Bijis Dienvidslāvijas centrālās avīzes *Borba* šaha nodaļas redaktors (1968—1984).

## Atsauces

## Ārējās saites
UNESCO Pasaules mantojuma vietas Kostarikā

Sarakstā apkopotas tās **vietas [[Kostarika|Kostarikā]], kas iekļautas [[UNESCO Pasaules mantojuma saraksts|UNESCO Pasaules mantojuma sarakstā]]**. UNESCO sarakstā no Kostarikas ir iekļautas **4 vietas** (1 — kultūras objekts un 3 — dabas objekti), savukārt 1 vieta ir iekļauta oficiālajā kandidātu sarakstā. Kostarika Pasaules mantojuma konvenciju ratificējusi 1977. gada 23. augustā.

## Sarakstā iekļautie objekti

## Sarakstā iekļauto objektu izvietojums

## Kandidātu sarakstā esošie objekti

## Atsauces
Nedeļkovičs

**Nedeļkovičs** var būt:

* Alekss Nedeļkovičs (*Alexander Nedeljkovic*; 1996) — serbu izcelsmes ASV hokejists;
* Ozrens Nedeļkovičs (*Озрен Недељковић*; 1903—1984) — serbu izcelsmes Dienvidslāvijas šahists.
Ekstravazācija

**Ekstravazācija** ir asiņu vai jebkādu citu šķidrumu noplūde no asinsvadiem uz apkārtējiem audiem. Tā tiek izraisīta traumas, apdeguma, iekaisuma vai alerģijas laikā.
Naktsjātnieks

**Naktsjātnieks** (; ; ) ir pasaku šaha figūra. Šaha diagrammā tiek attēlots kā apgriezts zirdziņš. Algebriskajā šaha notācijā naktsjātnieku apzīmē ar lielo burtu **N**.

Naktsjātnieku 1925. gadā ieviesis angļu problēmists T. Dosons un šī figūra tiek bieži lietota pasaku šaha kompozīcijās. 

## Naktsjātnieka gājieni
* Naktsjātnieks pārvietojas tāpat kā parastais zirdziņš, tomēr viņš var taisnā virzienā veikt arī vairākus secīgus zirdziņa lēcienus, tāpēc to pieskaita pie lineārām figūrām. Ja uz naktsjātnieka apdraudēta lauciņa atrodas kāda figūra, viņa tālākā iedarbība aiz tās tiek pārtraukta. Ja tā ir pretinieka figūra, tad naktsjātnieks to var sist.  

## Piemēri

: **3. uzdevuma risinājums:**
: 1.Nd7! (gājiena spaids)
: 1. ... Zc8~ 2.Kd6#
: 1. ... e5 2.Kxd5#
: 1. ... Zxd4 2.Kxd4#
: 1. ... Ld5~ 2.Kxc4#
: 1. ... Zc2~/Zb4 2.K(x)b4 #
: 1. ... a5 2.Kb5#
: 1. ... Zxb6 2.Kxb6#
: 1. ... Lc6 2.Kxc6#
: Karaļa — naktsjātnieka baterija mato sešos (tasks) variantos.

## Atsauces

## Ārējās saites
*  Pasaku šaha kompozīcijas ar naktsjātnieku vietnē PDB 
*
Osama bin Ladens (zilonis)

**Osama bin Ladens** bija zilonis, kas nogalināja 27 cilvēkus un iznīcināja vairākus īpašumus Asamas štatā Indijā. Zilonis nosaukts terorista Osamas bin Ladena vārdā. Dzīvnieks savas darbības veica starp 2004. un 2006. gadu. 2006. gadā ziloni pēc vairākiem neveiksmīgiem nomedīšanas centieniem nošāva, lai gan tiek apšaubīts, vai tika nomedīts īstais dzīvnieks. Zilonis uzbrukumu laikā bija sasniedzis 40 līdz 50 gadu vecumu un 2,7 m līdz 3 m garumu. Ir teikts, ka zilonis nebaidījās no petardēm un uguns. Četrpadsmit no ziloņa 27 upuriem tika nogalināti ziloņa dzīves pēdējo sešu mēnešu laikā. Štatā, kurā dzīvoja zilonis, savvaļā ir aptuveni 5300 Āzijas ziloņu, kuru dzīves vidi samazina urbanizācija. Ziemeļaustrumu Indijā nereti ziloņi barības meklējumos dodas uz cilvēku apdzīvotajiem apgabaliem, kas izraisa konfliktus cilvēku un ziloņu starpā. No 2001. līdz 2006. gadam Asamā ziloņi nogalināja vairāk nekā 250 cilvēkus, bet cilvēki — 268 ziloņus.

## Nāve
2006. gada decembrī Indijas amatpersonas izdeva "šaut, lai nogalinātu" direktīvu ar termiņu līdz mēneša beigām. 18. decembrī tika paziņots, ka zilonis atrodas tējas plantācijā pie Behali pilsētas. Vietējie iedzīvotāji izmantoja bungas un uguni, lai ieslodzītu ziloni plantācijas stūrī. Ziloni nogalināja vietējais mednieks, kuram zilonis, saprotot, ka viņu centīsies nošaut, centās uzbrukt. Mednieks vēlāk intervijās teica: "Tas skrēja man virsū, bet es turpināju šaut. Pēc pāris jardiem tas jau būtu mani notriecis." Osamu bin Ladenu atpazina pēc ziloņa ilkņu trūkuma.

Tomēr amatpersonas pauda bažas, ka tas nebija īstais zilonis, jo nāve notika ievērojamā attālumā, 80 km, no vietas, kur tas bija iepriekš redzēts. Mežsaimniekus apsūdzēja nevainīga ziloņa nonāvēšanā, bet dzīvnieku aizstāvju grupas uztraucās, ka citi tā paša bara ziloņi varētu uzbrukt.

### Citi "Osamas" ziloņi
2008. gadā vēl viens zilonis, kuru iesauca par Osamu bin Ladenu, nogalināja vairāk kā 11 cilvēkus un radīja desmitiem traumu. Šo ziloni nošāva Džhārkhandā.

## Atsauces
Hibiscus liliiflorus

***Hibiscus liliiflorus*** ir hibisku suga, kas endēma Maurīcijas salai Rodrigesai.

Retais augs tiek sekmīgi aizsargāts Grandmontagnes dabas rezervātā Rodrigesā.

## Kultivēšana
Rodrigesa un citas Maskarēnu salas 18. un 19. gadsimtā bija nozīmīga pieturas vieta kuģiem, kas burāja gar Dienvidāfriku ceļā uz Indiju un Ķīnu vai no tās. 1800. gados Maurīciju kontrolēja Apvienotā Karaliste, un šajā laikā *Hibiscus liliflorus* varēja tikt izmantota kā viena no sugām, kas apputeksnēja un veidoja jaunu, dīgtspējīgu hibrīdu *[[Hibiscus rosa-sinensis]]* jeb Ķīnas rozi.

*Hibiscus liliiflorus* sastopams botāniskajos dārzos arī ārpus Maurīcijas, kā Sandjego botāniskajā dārzā Kalifornijā. 

## Sistemātika
*Hibiscus liliiflorus* ir viena no aptuveni desmit hibisku ģints sugām, kas veido atsevišķu *Lilibiscus* grupu. Pārējās šīs grupas sugas ir *[[Hibiscus arnottianus]]*, *[[Hibiscus boryanus]]*, *[[Hibiscus denisonii]]*, *[[Hibiscus fragilis]]*, *[[Hibiscus genevii]]*, *[[Hibiscus kokio]]*, *Hibiscus rosa-sinensis*, *[[Hibiscus schizopetalus]]*, *[[Hibiscus storckii]]*.

## Atsauces
Šautrupe

**Šautrupe** ir Lestenes upes kreisā krasta pieteka Tukuma novadā. 

Tek dienvidaustrumu virzienā. Ietek Lestenes lejpus Mariņmuižas dīķa. Šautrupi nešķērso valsts autoceļi, tās krastos nav lielu apdzīvoto vietu.

## Atsauces
Vecabava

**Vecabava** ir Abavas labā krasta pieteka Tukuma novadā. 

Tek ziemeļu-ziemeļrietumu virzienā, paralēli Abavai. Ietek Abavā pirms Pālansu ezera. Vecabavu nešķērso valsts autoceļi, tās krastos nav lielu apdzīvoto vietu.

## Atsauces
Paskuale Paoli

**Filipo Antonio Paskuale di Paoli** (, ; dzimis , miris ) bija Korsikas politiķis 18. gadsimta beigās. 

Izvirzījās kā Korsikas neatkarības no Dženovas republikas līderis. Korsikas republikas prezidents no 1755. līdz 1769. gadam. Paskuale Paoli bija Korsikas republikas konstitūcijas autors, kas tika izveidota apgaismības ideju ietekmē. Pēc tam, kad 1769. gadā Francijas anektēja Korsiku, devās trimdā uz Angliju. Izceļoties Franču revolūcijai, atgriezās dzimtenē. Pēc kāda laikā sarāva saites ar revolūciju un atbalstīja Anglo-Korsikas karalistes izveidošanu. Pēc tās krišanas atkal devās trimdā uz Angliju, kur miris.

## Ārējās saites

*
Filipīnu prezidentu saraksts

[thumbnail|200px|Pirmais Filipīnu prezidents [Emilio Aginaldo]]
Šajā sarakstā uzskaitīti visi **[[Filipīnas|Filipīnu]] prezidenti**. Par pirmo Filipīnu prezidentu 1899. gadā kļuva Emilio Aginaldo. Pašreizējais Filipīnu prezidents ir Rodrigo Roa Duterte. Saskaņā ar Filipīnu konstitūciju valsts prezidents ir gan valsts vadītājs, gan valdības vadītājs.

## Filipīnu prezidentu saraksts
Medvežjegorska

**Medvežjegorska** (, , ) ir pilsēta  Karēlijas Republikā Krievijas Federācijā. Medvežjegorskas rajona centrs Oņegas ezera līča krastā. Atrodas pie federālā autoceļa R21 "Kola". 

## Vēsture
Līdz 1938. gadam, kad tā ieguva pilsētas tiesības, apdzīvotās vietas nosaukums bija **Medvežja Gora** (), bet dzelzceļa stacija šādi saucas arī mūsdienās. Pilsēta veidojusies ap Murmanskas līnijas dzelzceļa staciju, kura uzcelta Pirmā pasaules kara laikā, 1916. gadā. 1919. gada maijā Medvežja Goru ieņēma angļu-amerikāņu karaspēks. Šeit tika izveidota Oņegas ezera hidroplānu bāze. No 1930. gada Medvežjegorska bija Baltās - Baltijas jūras kanāla celtniecības galvenā bāze un šeit atradās ieslodzīto nometne "Belbaltlag"(*Белбалтлаг*). 1938. gadā Medvežjegorskai tika piešķirtas pilsētas tiesības. Otrā pasaules kara laikā no 1941. gada 6. decembra līdz 1944. gada 23. jūnijam Medvežjegorsku ieņēma Somijas karaspēks.

## Atsauces

## Ārējās saites
Muezerskas rajons

**Muezerskas rajons** (, ) ir Krievijas Karēlijas Republikas administratīvais rajons tās rietumu daļā. Rajons robežojas ar Karēlijas Republikas Kalevalas rajonu ziemeļos, Belomorskas rajonu ziemeļaustrumos, Segežas rajonu austrumos, Medvežjegorskas rajonu dienvidaustrumos un Suojervi rajonu dienvidos, kā arī Somiju rietumos.

Pēc nacionālā sastāva rajona iedzīvotāji ir krievi (58 %), baltkrievi (18 %), karēļi (13 %), ukraiņi (4,4 %).

## Ārējās saites
Oloņecas nacionālais rajons

**Oloņecas nacionālais rajons** (, ) ir Krievijas Karēlijas Republikas administratīvais rajons tās dienvidos. Rajons robežojas ar Karēlijas Republikas Pitkjarantas rajonu ziemeļrietumos un Prjažas nacionālo rajonu ziemeļos, Ļeņingradas apgabala Lodeinoje Poļes rajonu dienvidos un Podporožjes rajonu dienvidaustrumos, bet no dienvidrietumiem to apskalo Ladogas ezers. 

Oloņecas rajons ir vienīgais Karēlijas Repubilkas rajons, kurā absolūtais vairākums iedzīvotāju ir karēļi (52,2 % pēc 2010. gada datiem).
Bebrupe (Abavas pieteka)

**Bebrupe** ir Abavas labā krasta pieteka Tukuma novadā. 

Iztek uz dienvidiem no Oksles. Tek dienvidu virzienā. Ietek Abavā iepretim Jaunkalnu mājām. Bebrupi šķērso valsts autoceļi V1393 (Purmaļi–Oksle–Cēre), V1435 (Līgas–Zentene–Rideļi) un A10 (Rīga—Ventspils), tās krastā atrodas Kandavas stacija.

## Atsauces
Jānošs Balogs

**Jānošs Balogs** (;  Tirgusekujeska —  Budapešta) bija Rumānijas un Ungārijas šahists.

## Biogrāfija
Piedzimis Austroungārijai piederošajā Transilvānijā, kas pēc Pirmā pasaules kara nonākusi Rumānijas sastāvā. Līdz 1934. gadam dzīvojis Rumānijā, bet pēc tam pārcēlies uz savu etnisko dzimteni Ungāriju. Pēc profesijas bijis advokāts.

No 1920. gadu vidum līdz 1930. gadu beigām bijis viens no vadošajiem Rumānijas un vēlāk arī Ungārijas šahistiem. Vairākkārtējais Rumānijas šaha čempionātu laureāts, kuros izcīnījis zelta (1930), 2 sudraba (1929, 1931) un 2 bronzas (1926, 1934) medaļas.

Pārstāvējis Rumānijas un Ungārijas komandas lielākajos komandu šaha turnīros:
* Pasaules šaha olimpiādēs piedalījies 3 reizes (1928-1931);
* neoficiālajās Pasaules šaha olimpiādēs piedalījies 2 reizes (1926-1936). 1926. gadā Rumānijas izlases sastāvā izcīnījis bronzas medaļu komandu vērtējumā, bet 1936. gadā Ungārijas izlases sastāvā izcīnījis zelta medaļu komandu vērtējumā un bronzas medaļu individuālajā vērtējumā.

Pēc Otrā pasaules kara trīs reizes piedalījies Ungārijas šaha čempionātu finālos (1946, 1947, 1950). Vēlāk nopietni pievērsies korespondencšaham. Piedalījies pirmajos divos Pasaules čempionātos korespondencšahā (1950–53, 1956–59). Par sasniegumiem korespondencšaha turnīros Starptautiskā Korespondencšaha federācija (ICCF) 1953. gadā Balogam piešķīrusi starptautiskā meistara nosaukumu korespondencšahā (IMC).

Atstājis nozīmīgu ieguldījumu šaha atklātņu teorijā. Baloga vārdā ir nosaukts aizsardzība, kura dažādā gājienu kārtībā var izveidoties gan no Pirca aizsardzības — 1. e4 d6 2. d4 f5, gan no Stauntona gambīta — 1. d4 f5 2. e4 d6. Tāpat viņa vārdā ir nosaukts Budapeštas gambīta variants — 1. d4 Zf6 2. c4 e5 3. dxe5 Zg4 4. e4 d6.

## Atsauces

## Ārējās saites
Balogs

**Balogs** ( — 'kreilis') ir ungāru cilmes uzvārds. Cilvēki ar šo uzvārdu:

* Botonds Balogs (*Balogh Botond*; dzimis 2002) — Ungārijas futbolists;
* Čaba Balogs (*Balogh Csaba*; dzimis 1987) — Ungārijas šahists;
* Jānošs Balogs (*Balogh János*; 1892—1980) — Rumānijas un Ungārijas šahists.
Luiss de Gongora

**Luiss Gongora i Argote** (; dzimis , miris ) bija Spānijas Zelta laikmeta dzejnieks un garīdznieks. Kopā ar savu pretinieku Fransisko de Kevedo tiek uzskatīts par sava laika izcilāko spāņu dzejnieku. Gongoras izveidoto stilu, sauktu par *culteranismo*, daudz ekspluatēja ne tik talantīgie Gongoras sekotāji, tāpēc pēc nāves Gongora tika piemirsts, tomēr atguva popularitāti 20. gadsimtā.

Korrehidora dēls. Studēja Salamankas Universitātē. Strādāja par kanoniķi dzimtās Kordovas katedrālē. No 1589. līdz 1609. gadam baznīcas uzdevumos daudz ceļoja pa Spāniju. 1617. gadā tika iecelts par karaļa kapelānu un līdz 1626. gadam dzīvoja karaļa Felipes III galmā Madridē. 1627. gadā nopietni saslima un atgriezās dzimtajā Kordovā, kur mira lielā trūkumā.

## Ārējās saites
* 
*
Bjerns Nilsens

**Bjerns Nilsens** (;  —  Herninga) bija Dānijas šahists.

## Biogrāfija
No 1930. gadu vidus līdz sava mūža beigām bijis viens no vadošajiem Dānijas šahistiem. Vairākkārtējais Dānijas šaha čempionātu uzvarētājs (1941, 1942, 1944, 1946). Arī 1949. gadā dalījis pirmo vietu Dānijas šaha čempionātā un bijis paredzēts papildu mačs par čempiona nosaukumu, kuru izjaukusi Nilsena pāragrā nāve.

Pārstāvējis Dānijas komandu lielākajos komandu šaha turnīros:
* Pasaules šaha olimpiādēs piedalījies 2 reizes (1933—1935);
* neoficiālajā Pasaules šaha olimpiādē piedalījies 1936. gadā un izcīnījis zelta medaļu individuālajā vērtējumā.

Vairāku šaha grāmatu autors. Par labāko no tām tiek uzskatīta 1945. gadā izdotā grāmata "Ārons Nimcovičs", kura vēlāk atstājusi lielu ietekmi uz pirmā Dānijas šaha lielmeistara Benta Larsena izaugsmi.

## Atsauces

## Ārējās saites
Bertils Sundberjs

**Bertils Sundberjs** (;  Stokholma —  Stokholma) bija Zviedrijas šahists.

## Biogrāfija
1930. un 1940. gados bijis viens labākajiem Zviedrijas korespondencšahistiem. 1938. gadā uzvarējis pirmajā Zviedrijas korespondencšaha čempionātā. Šo panākumu atkārtojis vēl divas reizes (1943, 1947).

Pārstāvējis Zviedrijas komandu neoficiālajā Pasaules šaha olimpiādē 1936. gadā un izcīnījis bronzas medaļu individuālajā vērtējumā.

## Atsauces

## Ārējās saites
Sils (Liepnas pagasts)

**Sils** ir ciems Alūksnes novada Liepnas pagastā. Atrodas pagasta centrālajā daļā 6 km no pagasta centra Liepnas, 40 km no novada centra Alūksnes un 241 km no Rīgas.

Apdzīvotā vieta atrodas pie autoceļa V455.

## Atsauces